**Доклад за дейността на НЧ „Надежда-Беброво-1870“**

Добър ден уважаеми членове, благодарим ви, че уважихте нашата покана и дойдохте на събранието. Въпреки трудностите- финансови и здравословни се старахме да работим по културния календар за 2023 г.

Съвместно с пенсионерския клуб отбелязахме няколко празника в барчето- Бабин ден, Денят на жената, Първа пролет, Денят на възрастните хора и Денят на християнското семейство. Всяка сряда си правим събирания с жените от селото. Празнувахме Трифон Зарезан и баба Марта.

Заедно с училището и детската градина организирахме няколко мероприятия – баба Марта, отбелязахме седмицата на детската книга в Детската градина и в училището, учениците идваха на посещение в библиотеката да се запознаят с работата на библиотекаря, детската градина също ни посетиха да разгледат библиотеката.

С ГНП „Бебровски славеи“ имахме 7 изяви: на Празника на Веселието, Сребро в косите в Полски Тръмбеш, Прегледа на читалищата в Разпоповци, Произведено в Елена, Петровско пиле в Церова кория, Надпяване на хижа Буковец, Коледното тържество в училището. ДГНПТ „Бебровски славейчета“ имаха три изяви: на Прегледа на читалищата в Разпоповци, за Денят на Ботев и на Коледното тържество в училището.

Библиотечният фонд е 8 540 книги, през 2023 г. имахме 26 читатели, от тях до 14 г. - 10 деца. Посещенията са 120. Раздадените книги са 670 бр. както всяка година и през изминалата имахме дарения от хора от селото, за жалост не всички книги са в добър вид и стават за четене. Направихме среща с Нидал Алгафари, на която той представи книгите си, някои от които имаме и при нас.

През 2023 г. не сме правили ремонти, тъй като средствата от бюджета бяха оскъдни и недостатъчни. Написахме няколко докладни до община за ремонтиране на дъските в салона и отстраняване на течовете от покрива от фирмата изпълнител. За дъските в салона общината е гласувала 40 хил. лв., предполагам, че като се затопли и ремонта ще започне. За течовете по покрива съм пуснала през август 2023 г. докладна до общината, които са се свързали с фирмата, за съжаление фирмата не се обади. Като почнах работа през февруари се свързах с фирмата и те ми обещаха, че ще дойдат да отстранят течовете само да позволи времето.

От няколко години не отделяме средства за командировъчни и почерпки за певиците и децата на различни участия. През 2023 г. сме получили 800 лв. дарение от Таня Станева- секретаря и още 800 лв. сме спестили от почерпки, транспорт, закупуване на синбеци, заплащане на корепетитора и др. подобни, които също са поети от секретаря. Субсидията за 2023 г. беше 14 498 лв., наличността ни през 2024 г. 4 295.14 лв., защото направихме икономии от заплати и осигуровки, които три месеца, докато секретаря беше в болнични средствата се изплащаха от НОИ.

В заключение искам да благодаря на ЧН, на ПК, на децата и на вас, че и през изминалата година работихме заедно, задружно и всеотдайно.

Бъдете здрави, щастливи, обичани и благословени дълги години.

Таня Станева- секретар на читалището.